એમ પણ કહેવાયું છે કે તે ભારતનું દુર્ભાગ્ય રહ્યું કે અશોક ભારતીય રાષ્ટ્રની પડતીનું કારણ બન્યા. અાપણે અશોક મહાન કહીને તેમની પૂજા કરી. રાજા અશોક પણ ભગવાન બુદ્ધની જેમ સામ્રાજ્ય ત્યાગીને બૌદ્ધ ધર્મના પ્રચારમાં લાગી જાત તો સારું હતું. તેનાથી ઊલટું તેમણે તમામ સામ્રાજ્યને જ બૌદ્ધધર્મ પ્રચારક િવશાળ મઠના રૂપમાં બદલી દીધું. અા કારણોથી જ યુરોપથી એક વાર ફરી ગ્રીક હુમલાખોરો ભારતને કચડવા અાવી ગયા. મુખપત્ર પ્રસિદ્ધ કરનાર અોર્ગેનાઈઝેશનના રાજ્ય સંગઠન પ્રધાન રાજારામે જણાવ્યું કે ડો. રાધિકાઅે જે લખ્યું છે તે સાચું જ છે. માઉથ પીસના લેખમાં ૧૧ નંબરના પેજ પર બૌદ્ધ ધર્મની ટીકાઅો કરાઈ છે, જ્યારે પેજ નંબર ૧૨ પર બૌદ્ધ ધર્મ સ્વીકાર કરનાર કનિષ્કને વિદેશી કહેવાયા છે. ભારતીય ઇતિહાસમાં અશોક અને કનિષ્કની ગણતરી મહાન શાસકોમાં કરાઈ છે. ભારતીય ઇતિહાસકારોની નજરમાં હિંસા અને યુદ્ધના માહોલની વચ્ચે પણ અશોક ત્રણ જ વર્ષમાં શાંતિ સ્થાપિત કરવા માટે જાણીતા છે.